
แอบนอกใจน้องเป็ดและน้องปูวันนึง แอบเลี้ยวมาหาน้องแกะ ชิ้นใหญ่ๆ เหนียวนุ่ม เพราะแกะก็เป็นเนื้อสัตว์อีกหนึ่งอย่างที่เราชอบกินมากไม่แพ้เป็ดเลยแหละ

ที่ Patio มีจานเนื้อแกะอยู่ 2 เมนู คือ ซี่โครงแกะย่างและผักโขมผัดเนยกระเทียม (Herb-Marinated Rack of Lamb with Garlic and Butter Spinach) กับ ซี่โครงแกะย่างคาเฟ่เดอปารีส์ (Grilled Rack of Lamb with Cafe de Paris Sauce)

งวดนี้อยากกินผักเข้าไปด้วย จึงต้องเลือกแบบที่มีผักเยอะหน่อย เลยเอา ซี่โครงแกะย่างและผักโขมผัดเนยกระเทียม (ราคาประมาณ 600 กว่าบาท ดันจำเศษของมันไมได้) ซึ่งเราก็จะได้ซี่โครงแกะชิ้นงามมาสองชิ้น ย่างมาสุกกำลังดี เสิร์ฟมาคู่กับ ผักโขมหั่นเป็นชิ้นเล็กๆผัดกับเนยและกระเทียมหอมๆ รสชาติเค็มๆ มันๆ จากเนย และหวานนิดๆ จากกระเทียม แล้วก็มะเขือเทศย่างเอาไว้กินแก้เลี่ยน ทุกอย่างราดน้ำเกรวี่มาชุ่มๆ โรยพริกไทยดำกับเกลือลงไปบนเนื้อแกะอีกนิด โอว เลิศ!

เราชอบกินแกะที่มันเป็นซี่โครงแบบนี้ เพราะมันมีกระดูกยิ่นๆ ออกมา ทำให้เลาะเนื้อง่าย เพราะถ้าเป็นที่มันเป็นชิ้นๆ มาแล้วกระดูกอยู่ติดกับเนื้อ ไม่มีส่วนที่ยื่นออกมา มันค่อนข่งจะเลาะเนื้อออกมาจากกระดูกยาก

ร้านไหนเก่งไม่เก่ง มันดูกันที่การทำเนื้อสัตว์ที่มีข้อแม้เยอะๆ นี่แหละ เนื้อแกะเนี่ย มันทั้งหนา ทั้งเหนียว ทั้งเหม็นสาบ บางคนไม่ยอมกินเนื้อแกะเลยนะ เพราะเค้าเหม็นสาบแกะ แต่จะบอกว่า ถาไปเจอร้านที่ปรุงเก่งๆ ใช้เครื่องเทศดีๆ หมักแกะไว้ในเวลาที่เหมาะสม แกะจะไม่มีกลิ่นเหม็นเลย 

แล้วถ้าร้านไหนทำแกะออกมาเหนียว ก็ลำบากคนกินอีก ฉะนั้นแต่ละร้านเค้าก็จะมีสูตรหมักเนื้อแกะให้มันนุ่มนะ และที่ Patio นี่ เนื้อแกะไม่เหนียวและไม่เหม็นเลยล่ะ

แต่ราคามันสูงไปนิด ครึ่งปีกินทีละกันนะจ๊ะน้องแกะจ๋า 5555 

ปล.วันนี้รูปไม่สวยเลยอ่ะ เพราะถ่ายตอนกลางคืนแล้ว และไมได้เอากล้องไปด้วย ขออภัย

